Document ID: 32005R2164

KOMISJONI MÄÄRUS (EÜ) nr 2164/2005,
23. detsember 2005,
millega taasavatakse Hispaania lipu all sõitvatele laevadele süvalesta püük NAFO püügipiirkonnas 3LMNO
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, (1) eriti selle artikli 26 lõiget 4,
võttes arvesse nõukogu 12. oktoobri 1993. aasta määrust (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (2) eriti selle artikli 21 lõiget 3,
ning arvestades järgmist:
(1)
Nõukogu 22. detsembri 2004. aasta määrusega (EÜ) nr 27/2005, millega määratakse 2005. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse laevade suhtes püügipiirangutega vetes, (3) on kehtestatud kvoodid 2005. aastaks.
(2)
Vastavalt määruse (EMÜ) nr 2847/93 artikli 21 lõikele 2 teatas Hispaania 24. augustil 2005. aastal komisjonile, et ta lõpetab ajutiselt Hispaania lipu all sõitvate laevade süvalesta püügi NAFO püügipiirkonnas 3LMNO alates 1. septembrist 2005.
(3)
Vastavalt määruse (EMÜ) nr 2847/93 artikli 21 lõikele 3 ja määruse (EÜ) nr 2371/2002 artikli 26 lõikele 4, võttis komisjon 14. septembril 2005. aastal vastu määruse (EÜ) nr 1486/2005, (4) millega Hispaania lipu all sõitvatel või Hispaanias registreeritud laevadel keelatakse süvalesta püük NAFO püügipiirkonnas 3LMNO.
(4)
Hispaania pädevate asutuste komisjonile esitatud uue teabe kohaselt on NAFO püügipiirkonna 3LMNO Hispaania kvoodi süvalesta kogus ikka veel kasutamata. Järelikult tuleks lubada Hispaania lipu all sõitvatel või Hispaanias registreeritud laevadel kõnealustes vetes süvalesta püüda.
(5)
Nimetatud luba peaks jõustuma alates 10. detsembrist 2005, et võimaldada kõnealust süvalesta kogust püüda enne aasta lõppu.
(6)
Komisjoni määrus (EÜ) nr 1486/2005 tuleks alates 10. detsembrist 2005 kehtetuks tunnistada,
ON VASTU VÕTNUD KÄESOLEVA MÄÄRUSE:
Artikkel 1
Kehtetuks tunnistamine
Määrus (EÜ) nr 1486/2005 tunnistatakse kehtetuks.
Artikkel 2
Jõustumine
Käesolev määrus jõustub järgmisel päeval pärast selle avaldamist Euroopa Liidu Teatajas.
Seda kohaldatakse alates 10. detsembrist 2005.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 23. detsember 2005

Labels: 18
6